Alexander episcopus etc... dilectis filiis magistro et fratribus universis [ordinis Predicatorum] salutem etc... Paupertati vestre, quam propter Deum voluntarie sustinetis, ac quieti vestre, paterna in posterum sollicitudine, providere volentes, auctoritate vobis presentium indulgemus ut vos ad prestationem procurationum, legatorum sedis apostolice, vel nuntiorum ipsius aut exactionis vel collectarum seu subsidiorum vel provisionum quarumcumque, minime teneamini, nec ad alia solvenda per litteras dicte sedis legatorum vel nuntiorum aut executorum nostrorum ejusdem, cujuscumque auctoritate compelli aliquatenus valeatis. Nos enim decernimus irritas et inanes interdicti, suspensionis et excommunicationis sententias; si quas in vos vel in aliquem vestrum aut loca vestra vel quoscunque alios, occasione vestra, premissorum pretextu, per quecumque contigerit de cetero promulgari. Nulli ergo etc... concessionis et constitutionis etc... Datum Viterbii, XII kalendas maii. – anno quarto.